Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 
Kwanza kabisa teknolojia ni elimu ya kisayansi inayohusu uundaji na utumiaji wa mitambo. Kuna aina nyingi ya mitambo kama vile tarakilishi, simu, kikokotoo, ATM, na kadhalika. Fauka ya haya, mitambo hii ina matumizi yake. 
Tukielekea moja kwa moja hadi kwa tarakilishi, ambayo pia huitwa kompyuta hutumiwa kuhifadhi data. Tarakilishi zimeweza kurahisisha kazi tofauti tofauti  kama kupanga ratiba ya masomo shuleni, kupima magonjwa hospitalini na pia kutuma barua. Hii imeleta faida kubwa kwa wafanyakazi wa sekta hizo. Hata hivyo hakuna kizuri kisichokuwa na kasoro. Kando na kuwa husaidia, tarakilishi hizi zina bei kubwa sana. Swala kama hili hutegemea na kiwango cha mtu cha pesa na ukosefu wa umeme pia huchangia pakubwa. Iwapo hakuna umeme, kazi hizi hazifanyiki. 
Teknolojia imewafanya watu kuwa wavivu katika majukumu yao. Tukiangalia swala la walimu shuleni, wameadimika kama Mayai ya paka kutumia vitabu kwani mitandao imeweza kuwarahisishia kazi. Wanatumia simu au tarakilishi kufundishia na pia kujibu maswali kutumia mitambo hiyo. Hii imeleta changamoto kubwa kwani wanafunzi wanajukumika kurudi kwa vitabu na kupekua kwa bidii ili kujisaidia wenyewe.  
Tukiangalia swala la wanafunzi shuleni, kikokotoo kimeweza kuwarahisishia kazi kwani katika somo la hisabati hutumia kikokotoo kutafuta majibu. Swala hili limewafanya wanafunzi kuwa wavivu kutumia akili zao na kupenda vya bure. 

Hata hivyo kuna mitambo ya ATM ambayo imeweza kuwafanya watu kutoa hela zao bila wasiwasi wakati wa shida. Huenda anahitaji pesa kwa dharura fulani na benki haitoi huduma za kawaida wakati huo. ATM imewafanya wateja kupunguziwa mzigo wa kupiga foleni ndefu akisubiri kupewa huduma katika benki. Milolongo hii ilichosha mno na licha ya kupoteza wakati ambao wateja wangetumia kwa mambo mengine. 

Naam, katika swala hili, technologia imeleta madhara mengi sana hususan kwa wanafunzi wa shuleni. Inasikitisha kuwaona wanafunzi kuangukia pabaya kwa kutumia mitandao hii. Vijana wamelazimika kuangalia picha mbaya mbaya na hata kujiingiza kwa makundi yasiyostahili. Huu ni ukosefu wa nidhamu kwani imewabidi wazazi kujikaza kisabuni ili kuwaepusha wanawao na mitego hii. 

Tukiangalia swala la wasichana kuvaa nguo zilizo fupi na kuonyesha uchi wao, teknolojia hizi zimechangia pakubwa kwani wasichana wamebobea katika tabia hizi. Inawabidi wazazi, walimu na hata wanafunzi kufunguka macho katika maswala haya kwani, majuto ni mjukuu na huja baadae.